EL    EL  
 ΕΥΡΩΠΑΪΚΗ  
ΕΠΙΤΡΟΠΗ  
Βρυξέλλες , 5.3.2014  
COM(2014) 117 final 
2014/0064 (CNS) 
  
Πρόταση  
ΑΠΟΦΑΣΗ  ΤΟΥ  ΣΥΜΒΟΥΛΙΟΥ  
με την οποία  επιτρέπεται  στην  Πορτογαλία  η εφαρμογή  μειωμένου  συντελεστή  ειδικού  
φόρου  κατανάλωσης  για το ρούμι  και τα λικέρ  που παράγονται  και καταναλώνονται  
στην  αυτόνομη  περιφέρεια  της Μαδέρας , καθώς  και για τα λικέρ  και τα αποστάγματα  
που παράγονται  και καταναλώνονται  στην  αυτόνομη  περιφέρεια  των Αζορών  
 
EL 2   EL ΑΙΤΙΟΛΟΓΙΚΗ  ΕΚΘΕΣΗ  
1. ΠΛΑΙΣΙΟ  ΤΗΣ  ΠΡΟΤΑΣΗΣ  
Με την απόφαση  2009/831/E Κ του Συμβουλίου , της 10ης Νοεμβρίου  20091, η οποία  
εκδόθηκε  βάσει  του άρθρου  299 παράγραφος  2 της Συνθήκης  ΕΚ, επιτράπηκε  στην  
Πορτογαλία  η εφαρμογή , έως τις 31 Δεκεμβρίου  2013, μειωμένου  συντελεστή  ειδικού  φόρου  
κατανάλωσης  για το ρούμι  και τα λικέρ  που παράγονται  και καταναλώνονται  στην  αυτόνομη  
περιφέρεια  της Μαδέρας , καθώς  και για τα λικέρ  και τα αποστάγματα  που παράγονται  και 
καταναλώνονται  στην  αυτόνομη  περιφέρεια  των Αζορών . Το άρθρο  2 της εν λόγω  απόφασης  
περιορίζει  την ανωτέρω  παρέκκλιση  σε συγκεκριμένα  προϊόντα . Η Πορτογαλία  μπορεί  να 
εφαρμόζει  στα προϊόντα  αυτά  συντελεστή  ειδικού  φόρου  κατανάλωσης  χαμηλότερο  από τον 
πλήρη  συντελεστή  για την αλκοόλη  που καθορίζεται  στο άρθρο  3 της οδηγίας  92/84/ΕΟΚ  του 
Συμβουλίου2, και χαμηλότερο  από τον ελάχιστο  συντελεστή  του ειδικού  φόρου  κατανάλωσης  
για την αλκοόλη , που καθορίζεται  από την εν λόγω  οδηγία , αλλά  όχι χαμηλότερο  κατά  
ποσοστό  που υπερβαίνει  το 75% του κανονικού  εθνικού  ειδικού  φόρου  κατανάλωσης  για την 
αλκοόλη . 
Στην  απόφαση  2009/831/ ΕΚ παρατίθενται  οι λόγοι  που υπαγόρευσαν  την έκδοση  ειδικών  
μέτρων  στους  οποίους  περιλαμβάνονται  η μικρή  έκταση , ο κατακερματισμός  των γεωργικών  
εκμεταλλεύσεων , καθώς  και το χαμηλό  επίπεδο  εκμηχάνισής  τους. Επιπλέον , η μεταφορά  στα 
νησιά  ορισμένων  πρώτων  υλών  και υλικών  συσκευασίας  που δεν παράγονται  επιτόπου  
συνεπάγεται  πρόσθετο  κόστος  σε σχέση  με τη μεταφορά  μόνο  των τελικών  προϊόντων . Η 
μεταφορά  και η εγκατάσταση  του εξοπλισμού  στις εν λόγω  απομακρυσμένες  νησιωτικές  
περιφέρειες  διογκώνουν  ακόμη  περισσότερο  το πρόσθετο  κόστος . Τέλος , οι εν λόγω  
παραγωγοί  επιβαρύνονται  με τα γενικά  έξοδα  που φέρουν  οι τοπικές  οικονομίες  και, 
συγκεκριμένα , το υψηλότερο  κόστος  του εργατικού  δυναμικού  και του ενεργειακού  
εφοδιασμού . 
H μείωση  κατά  75% δεν υπερβαίνει  το απολύτως  αναγκαίο  επίπεδο  για την αντιστάθμιση  του 
πρόσθετου  κόστους  που επιβαρύνει  τους επιχειρηματίες  λόγω  των ιδιαίτερων  
χαρακτηριστικών  της Μαδέρας  και των Αζορών , ως εξόχως  απόκεντρων  περιοχών  που 
αναφέρονται  στο άρθρο  349 της ΣΛΕΕ . 
Δεδομένου  ότι το φορολογικό  πλεονέκτημα  περιορίζεται  στο απολύτως  αναγκαίο  επίπεδο  για 
την αντιστάθμιση  του πρόσθετου  κόστους  και ότι οι όγκοι  που διακυβεύονται  είναι  
αμελητέοι , το μέτρο  δεν θίγει  την ακεραιότητα  και τη συνοχή  της κοινοτικής  έννομης  τάξης . 
Επιπλέον , το φορολογικό  πλεονέκτημα  περιορίζεται  στην  κατανάλωση  στις εν λόγω  
περιφέρειες . 
Οι πορτογαλικές  αρχές  ζήτησαν  την ανανέωση , έως τις 31 Δεκεμβρίου  2020, της άδειας  
εφαρμογής  μειωμένου  συντελεστή  ειδικού  φόρου  κατανάλωσης  για το ρούμι  και τα λικέρ  που 
παράγονται  και καταναλώνονται  στην  αυτόνομη  περιφέρεια  της Μαδέρας , καθώς  και για τα 
λικέρ  και τα αποστάγματα  που παράγονται  και καταναλώνονται  στην  αυτόνομη  περιφέρεια  
των Αζορών . Η ανανέωση  πρέπει  να εγκριθεί  τόσο  με απόφαση  του Συμβουλίου  βάσει  του 
                                                 
1 Απόφαση  του Συμβουλίου , της 10ης Νοεμβρίου  2009, με την οποία  επιτρέπεται  στην  Πορτογαλία  η 
εφαρμογή  μειωμένου  συντελεστή  ειδικού  φόρου  κατανάλωσης  για το ρούμι  και τα λικέρ  που 
παράγονται  και καταναλώνονται  στην  αυτόνομη  περιφέρεια  της Μαδέρας , καθώς  και για τα λικέρ  και 
τα αποστάγματα  που παράγονται  και καταναλώνονται  στην  αυτόνομη  περιφέρεια  των Αζορών  (ΕΕ 
L 297 της 13.11.2009, σ. 9). 
2 Οδηγία  92/84/ΕΟΚ  του Συμβουλίου , της 19ης Οκτωβρίου  1992, για την προσέγγιση  των συντελεστών  
των ειδικών  φόρων  κατανάλωσης  για τα αλκοολούχα  ποτά  και την αλκοόλη  (ΕΕ L 316 της 31.10.1992, σ. 29). 
EL 3   EL άρθρου  349 της ΣΛΕΕ  όσο και με απόφαση  της Επιτροπής  για κρατικές  ενισχύσεις . Η 
απόφαση  του Συμβουλίου  βάσει  του άρθρου  349 της ΣΛΕΕ  λαμβάνεται  με την επιφύλαξη  της 
απόφασης  της Επιτροπής  σχετικά  με την παράταση  του εν λόγω  μέτρου  σύμφωνα  με τους 
κανόνες  περί κρατικών  ενισχύσεων . 
2. ΑΝΑΛΟΓΙΚΟΤΗΤΑ  ΤΗΣ  ΠΑΡΕΚΚΛΙΣΗΣ   
Σύμφωνα  με το άρθρο  110 της ΣΛΕΕ , κανένα  κράτος  μέλος  δεν επιβάλλει , άμεσα  ή έμμεσα , 
στα προϊόντα  άλλων  κρατών  μελών  εσωτερικούς  φόρους  οποιασδήποτε  φύσεως , ανωτέρους  
από εκείνους  που επιβαρύνουν  άμεσα  ή έμμεσα  τα ομοειδή  εθνικά  προϊόντα . Κανένα  κράτος  
μέλος  δεν επιβάλλει  στα προϊόντα  των άλλων  κρατών  μελών  εσωτερικούς  φόρους , η φύση  
των οποίων  οδηγεί  έμμεσα  στην  προστασία  άλλων  προϊόντων . 
Ωστόσο , βάσει  του άρθρου  349 της ΣΛΕΕ , το Συμβούλιο  μπορεί  να εξουσιοδοτήσει  κράτη  
μέλη  με εξόχως  απόκεντρες  περιοχές  να παρεκκλίνουν  από τις διατάξεις  του άρθρου  110 της 
ΣΛΕΕ , ώστε  να ληφθεί  υπόψη  η διαρθρωτική  οικονομική  και κοινωνική  κατάσταση  των 
περιοχών  αυτών  η οποία  επιδεινώνεται  από άλλους  παράγοντες  που περιορίζουν  σημαντικά  
την ανάπτυξή  τους. Η εν λόγω  παρέκκλιση  δεν μπορεί  να υπονομεύει  την ακεραιότητα  και τη 
συνοχή  της έννομης  τάξης  της Ένωσης , συμπεριλαμβανομένης  της εσωτερικής  αγοράς  και 
των κοινών  πολιτικών , όπως  οι κοινές  φορολογικές  πολιτικές  βάσει  του άρθρου  113 της 
ΣΛΕΕ . Συνεπώς , οι εν λόγω  παρεκκλίσεις  πρέπει  να παραμένουν  αναλογικές , δηλαδή  να μην 
υπερβαίνουν  τα όρια που είναι  αναγκαία  για την αντιμετώπιση  του πλαισίου  δυσμενών  
συνθηκών  που εμποδίζει  την οικονομική  ανάπτυξη  των εν λόγω  περιοχών  και να μην 
στρεβλώνουν  υπέρμετρα  τον ανταγωνισμό  στην  ενιαία  αγορά . Κατά  συνέπεια , κάθε  
παρέκκλιση  από το άρθρο  110 της ΣΛΕΕ  θα πρέπει  να περιορίζεται  στην  πλήρη  ή μερική  
αντιστάθμιση  του μειονεκτήματος  κόστους  από το οποίο  πλήττονται  οι παραγωγοί  στις 
περιοχές  αυτές . 
Οι εκθέσεις  που υποβλήθηκαν  από την Πορτογαλία  σύμφωνα  με το άρθρο  4 της απόφαση ¦ 
2009/831/ ΕΚ του Συμβουλίου  περιλαμβάνουν  τον υπολογισμό  του πρόσθετου  κόστους  και 
μειώσεις  ειδικού  φόρου  κατανάλωσης  για το έτος 2011: 
 Μαδέρα
 
• Λικέρ  (φιάλη  των 70 cl., αλκοόλη  20º vol) 
Πρόσθετο  κόστος  1,21 ευρώ  
Μείωση  ειδικού  φόρου  κατανάλωσης : 1,06 ευρώ  
 
• Ρούμι  (φιάλη  των 70 cl., αλκοόλη  40º vol) 
Πρόσθετο  κόστος  2,20 ευρώ  
Μείωση  ειδικού  φόρου  κατανάλωσης : 2,12 ευρώ  
 
Αζόρες     
• Λικέρ  (φιάλη  των 70 cl., αλκοόλη  20º vol) 
Πρόσθετο  κόστος  1,17 ευρώ  
Μείωση  ειδικού  φόρου  κατανάλωσης : 1,08 ευρώ  
EL 4   EL  
• Αποστάγματα  (φιάλη  των 100 cl., αλκοόλη  40º vol) 
Πρόσθετο  κόστος  3,31 ευρώ  
Μείωση  ειδικού  φόρου  κατανάλωσης : 3,09 ευρώ  
Πηγή : Εκθέσεις  που αναφέρονται  στο άρθρο  4 της απόφασης  2009/831/ ΕΚ του Συμβουλίου  
 Θα πρέπει  να σημειωθεί  ότι ο υπολογισμός  του πρόσθετου  κόστους  που αναφέρεται  ανωτέρω  
δεν περιλαμβάνει  ορισμένους  παράγοντες  οι οποίοι  είναι  δύσκολο  να προσδιοριστούν  
ποσοτικά . Ωστόσο , είναι  
δυνατόν  να επιβεβαιωθεί  ότι η μείωση  κατά  75% των κανονικών  
ειδικών  φόρων  κατανάλωσης  δεν υπερβαίνει  το απολύτως  αναγκαίο  επίπεδο  για την 
αντιστάθμιση  του πρόσθετου  κόστους  που επιβαρύνει  τους επιχειρηματίες  λόγω  των 
ιδιαίτερων  χαρακτηριστικών  της Μαδέρας  και των Αζορών , ως εξόχως  απόκεντρων  
περιοχών . 
Οι εκθέσεις  περιλαμβάνουν  επίσης  στοιχεία  για το μερίδιο  της αγοράς  των εν λόγω  
προϊόντων  στις τοπικές  αγορές  μεταξύ  2004 και 2010: 
 
Μαδέρα  - Ρούμι  και λικέρ  σε συνδυασμό  (κατ’ όγκο  αλκοόλης ) 
Έτος  2004 2005 2006 2007 2008 2009 2010 
Μερίδιο  της τοπικής  
παραγωγής  15,86 % 20,19 % 23,03 % 20,33 %  26,91 %  30,76 %  33,89 %  
 
Αζόρες  - Λικέρ  (κατ’ όγκο  αλκοόλης ) 
Έτος  2004 2005 2006 2007 2008 2009 2010 
Μερίδιο  της τοπικής  
παραγωγής  56,43 % 50,60 % 49,70 % 46,73 %  39,19 %  45,28 %  48,57 %  
 
Αζόρες  - Αποστάγματα  (κατ’ όγκο  αλκοόλης ) 
Έτος  2004 2005 2006 2007 2008 2009 2010 
Μερίδιο  της τοπικής  
παραγωγής  47,99 % 41,62 % 42,51 % 33,53 %  23,19 %  34,28 %  31,74 %  
Πηγή  : Ίδιος  υπολογισμός  με τη χρήση  δεδομένων  από τις εκθέσεις  που αναφέρονται  στο 
άρθρο  4 της απόφασης  2009/831/ ΕΚ του Συμβουλίου  
Ο πίνακας  επιβεβαιώνει  πτωτική  τάση  του μεριδίου  της τοπικής  παραγωγής  λικέρ  και 
αποσταγμάτων  στις Αζόρες  και αύξηση  για το ρούμι  και τα λικέρ  στη Μαδέρα . Ωστόσο , για 
τη Μαδέρα  θα πρέπει  να ληφθεί  υπόψη  το πολύ  χαμηλό  μερίδιο  της τοπικής  παραγωγής  το 
2004.  
EL 5   EL Η εξέλιξη  των μεριδίων  αγοράς  για την τοπική  παραγωγή  επιβεβαιώνει  ότι ο ισχύων  
μειωμένος  συντελεστής  ειδικού  φόρου  κατανάλωσης  είναι  ισορροπημένος  και δεν έχει 
προκαλέσει  στρέβλωση  του ανταγωνισμού  στην  εσωτερική  αγορά .  
Ο τοπικός  κλάδος  απασχολεί  134 εργαζόμενους  στη Μαδέρα  και 90 εργαζόμενους  στις 
Αζόρες . Στη Μαδέρα , η καλλιέργεια  και η μεταποίηση  του ζαχαροκάλαμου  και των φρούτων  
παρέχει  απασχόληση  σε περίπου  1000 γεωργικές  εκμεταλλεύσεις  οικογενειακού  χαρακτήρα .  
Η χορήγηση  νέας άδειας  στην  Πορτογαλία  για την εφαρμογή  μειωμένου  συντελεστή  ειδικού  
φόρου  κατανάλωσης  για το ρούμι  και τα λικέρ  που παράγονται  και καταναλώνονται  στην  
αυτόνομη  περιφέρεια  της Μαδέρας , καθώς  και για τα λικέρ  και τα αποστάγματα  που 
παράγονται  και καταναλώνονται  στην  αυτόνομη  περιφέρεια  των Αζορών  είναι  
δικαιολογημένη  προκειμένου  να μην τεθεί  σε κίνδυνο  η ανάπτυξη  των εν λόγω  εξόχως  
απόκεντρων  περιοχών  και δεν στρεβλώνει  τον ανταγωνισμό  στην  εσωτερική  αγορά .  
3. ΝΟΜΙΚΑ  ΣΤΟΙΧΕΙΑ  ΤΗΣ  ΠΡΟΤΑΣΗΣ  
Σύνοψη  των προτεινόμενων  μέτρων  
Με την πρόταση  απόφασης  επιτρέπεται  στην  Πορτογαλία  η εφαρμογή , από την 1η Ιουλίου  
2014 έως τις 31 Δεκεμβρίου  2020, μειωμένου  συντελεστή  ειδικού  φόρου  κατανάλωσης  για το 
ρούμι  και τα λικέρ  που παράγονται  και καταναλώνονται  στην  αυτόνομη  περιφέρεια  της 
Μαδέρας , καθώς  και για τα λικέρ  και τα αποστάγματα  που παράγονται  και καταναλώνονται  
στην  αυτόνομη  περιφέρεια  των Αζορών , ο οποίος  μπορεί  να είναι  χαμηλότερος  από τον 
ελάχιστο  συντελεστή  ειδικού  φόρου  κατανάλωσης  που καθορίζεται  στην  οδηγία  92/84/ΕΟΚ  
αλλά  όχι κατά  ποσοστό  που υπερβαίνει  το 75% του κανονικού  εθνικού  συντελεστή  ειδικού  
φόρου  κατανάλωσης  για την αλκοόλη . 
Οι πορτογαλικές  αρχές  θα πρέπει  να υποβάλουν  ενδιάμεση  έκθεση  στην  Επιτροπή  έως τις 30 
Σεπτεμβρίου  2017, προκειμένου  να αξιολογήσει  κατά  πόσον  οι λόγοι  που αιτιολόγησαν  τη 
χορήγηση  της φορολογικής  παρέκκλισης  εξακολουθούν  να ισχύουν  και αν το φορολογικό  
πλεονέκτημα  που χορήγησε  η Πορτογαλία  εξακολουθεί  να είναι  ανάλογο . 
Νομική  βάση  
Άρθρο  349 της ΣΛΕΕ . 
Αρχή  της επικουρικότητας  
Μόνο  το Συμβούλιο  είναι  αρμόδιο  για τη θέσπιση , με βάση  το άρθρο  349 της ΣΛΕΕ , ειδικών  
μέτρων  υπέρ  των εξόχως  απόκεντρων  περιοχών  ενόψει  της προσαρμογής  της εφαρμογής  των 
Συνθηκών  στις περιοχές  αυτές , περιλαμβανομένων  των κοινών  πολιτικών , λόγω  της ύπαρξης  
μόνιμων  μειονεκτημάτων , τα οποία  έχουν  επίπτωση  στην  κοινωνική  και οικονομική  
κατάσταση  των εξόχως  απόκεντρων  περιοχών . 
Η πρόταση , επομένως , είναι  σύμφωνη  με την αρχή  της επικουρικότητας . 
Αρχή  της αναλογικότητας  
Η πρόταση  συνάδει  με την αρχή  της αναλογικότητας  για τους ακόλουθους  λόγους : 
Το φορολογικό  πλεονέκτημα  περιορίζεται  στο απολύτως  αναγκαίο  επίπεδο  για την 
αντιστάθμιση  του πρόσθετου  κόστους . 
Επιλογή  μέσων  
Προτεινόμενο  μέσο : Απόφαση  του Συμβουλίου  
Δεν ενδείκνυνται  άλλα  μέσα  για τον ακόλουθο  λόγο : 
EL 6   EL Οι παρεκκλίσεις  που χορηγήθηκαν  βάσει  του άρθρου  349 της ΣΛΕΕ  περιέχονται  σε 
αποφάσεις  του Συμβουλίου .  
4. ΔΗΜΟΣΙΟΝΟΜΙΚΕΣ  ΕΠΙΠΤΩΣΕΙΣ  
Η πρόταση  δεν έχει καμία  επίπτωση  στον  προϋπολογισμό  της Ευρωπαϊκής  Ένωσης . 
EL 7   EL 2014/0064 (CNS) 
Πρόταση  
ΑΠΟΦΑΣΗ  ΤΟΥ  ΣΥΜΒΟΥΛΙΟΥ  
με την οποία  επιτρέπεται  στην  Πορτογαλία  η εφαρμογή  μειωμένου  συντελεστή  ειδικού  
φόρου  κατανάλωσης  για το ρούμι  και τα λικέρ  που παράγονται  και καταναλώνονται  
στην  αυτόνομη  περιφέρεια  της Μαδέρας , καθώς  και για τα λικέρ  και τα αποστάγματα  
που παράγονται  και καταναλώνονται  στην  αυτόνομη  περιφέρεια  των Αζορών  
ΤΟ ΣΥΜΒΟΥΛΙΟ  ΤΗΣ  ΕΥΡΩΠΑΪΚΗΣ  ΕΝΩΣΗΣ , 
Έχοντας  υπόψη  τη Συνθήκη  για τη λειτουργία  της Ευρωπαϊκής  Ένωσης , και ιδίως  το 
άρθρο  349, 
Έχοντας  υπόψη  την πρόταση  της Ευρωπαϊκής  Επιτροπής , 
Κατόπιν  διαβίβασης  του σχεδίου  νομοθετικής  πράξης  στα εθνικά  κοινοβούλια , 
Έχοντας  υπόψη  τη γνώμη  του Ευρωπαϊκού  Κοινοβουλίου3, 
Αποφασίζοντας  σύμφωνα  με ειδική  νομοθετική  διαδικασία , 
Εκτιμώντας  τα ακόλουθα : 
(1) Με την απόφαση  2009/831/E Κ του Συμβουλίου , της 10ης Νοεμβρίου  2009, η οποία  
εκδόθηκε  βάσει  του άρθρου  299 παράγραφος  2 της Συνθήκης  ΕΚ (νυν άρθρο  349 της 
ΣΛΕΕ ), επιτράπηκε  στην  Πορτογαλία  η εφαρμογή  μειωμένου  συντελεστή  ειδικού  
φόρου  κατανάλωσης  για το ρούμι  και τα λικέρ  που παράγονται  και καταναλώνονται  
στην  αυτόνομη  περιφέρεια  της Μαδέρας , καθώς  και για τα λικέρ  και τα αποστάγματα  
που παράγονται  και καταναλώνονται  στην  αυτόνομη  περιφέρεια  των Αζορών , ο 
οποίος  μπορεί  να είναι  χαμηλότερος  από τον ελάχιστο  συντελεστή  ειδικού  φόρου  
κατανάλωσης  που καθορίζονται  στην  οδηγία  92/84/ΕΟΚ  αλλά  όχι χαμηλότερος  κατά  
ποσοστό  που υπερβαίνει  το 75% από τον κανονικό  εθνικό  συντελεστή  ειδικού  φόρου  
κατανάλωσης  για την αλκοόλη .  
(2) Στις 30 Ιουλίου  2013, οι πορτογαλικές  αρχές  ζήτησαν  από την Επιτροπή  να υποβάλει  
πρόταση  απόφασης  του Συμβουλίου  για την παράταση  της απόφασης  2009/831/ ΕΚ 
του Συμβουλίου , υπό τις ίδιες προϋποθέσεις  έως τις 31 Δεκεμβρίου  2020. Η αίτηση  
αυτή  τροποποιήθηκε  στις 19 Νοεμβρίου  2013, όταν η Πορτογαλία  ζήτησε  παράταση  
της απόφασης  2009/831/ ΕΚ του Συμβουλίου  για 6 μήνες , έως τις 30 Ιουνίου  2014, 
ώστε  να συμπίπτει  με τις ισχύουσες  κατευθυντήριες  γραμμές  για τις περιφερειακές  
ενισχύσεις  η οποία  θα ακολουθηθεί  από νέα παράταση  για την περίοδο  από 1ης 
Ιουλίου  2014 έως 31 Δεκεμβρίου  2020. 
(3) Η χορήγηση  της νέας άδειας  είναι  δικαιολογημένη  για να μην τεθεί  σε κίνδυνο  η 
ανάπτυξη  των εν λόγω  εξόχως  απόκεντρων  περιοχών . Λόγω  των δυσχερειών  
εξαγωγής  από τις περιφέρειες  αυτές , οι περιφερειακές  αγορές  αποτελούν  τη μοναδική  
δυνατότητα  διάθεσης  στο εμπόριο  για την πώληση  των προϊόντων  αυτών . 
                                                 
3 ΕΕ C της , σ. . 
EL 8   EL (4) Στις αυτόνομες  περιφέρειες  της Μαδέρας  και των Αζορών  το κόστος  των πρώτων  
υλών  γεωργικής  προέλευσης  είναι  υψηλότερο  απ’ ό,τι υπό κανονικές  συνθήκες  
παραγωγής , λόγω  της μικρής  έκτασης , του κατακερματισμού  των γεωργικών  
εκμεταλλεύσεων  και του χαμηλού  επιπέδου  εκμηχάνισής  τους. Επιπλέον , στην  
περίπτωση  της Μαδέρας , η παραγωγή  που προέρχεται  από τη μεταποίηση  του 
ζαχαροκάλαμου  είναι  χαμηλότερη  απ’ ό,τι στις υπόλοιπες  εξόχως  απόκεντρες  
περιοχές , λόγω  της μορφολογίας , του κλίματος , του εδάφους  και των βιοτεχνικών  
μεθόδων  παραγωγής . Η μεταφορά  στα νησιά  ορισμένων  πρώτων  υλών  και υλικών  
συσκευασίας  που δεν παράγονται  επιτόπου  συνεπάγεται  πρόσθετο  κόστος  σε σχέση  
με τη μεταφορά  μόνο  των τελικών  προϊόντων . Στην  περίπτωση  των Αζορών , 
επιπλέον , υπάρχει  το φαινόμενο  του διπλού  νησιωτικού  χαρακτήρα , επειδή  τα νησιά  
είναι  διασκορπισμένα  σε μεγάλες  αποστάσεις . Η μεταφορά  και η εγκατάσταση  του 
εξοπλισμού  στις απομακρυσμένες  και νησιωτικές  αυτές  περιφέρειες  διογκώνουν  
ακόμη  περισσότερο  το πρόσθετο  κόστος . Το ίδιο ισχύει  και για τις απαιτούμενες  
μετακινήσεις  και αποστολές  προς  την ηπειρωτική  χώρα . Η αποθήκευση  των τελικών  
προϊόντων  προκαλεί  επίσης  πρόσθετο  κόστος , επειδή  η τοπική  κατανάλωση  δεν είναι  
αρκετά  μεγάλη  ώστε  να τα απορροφήσει  παράλληλα  με την παραγωγή  τους, αλλά  
κατανέμεται  σε όλη τη διάρκεια  του έτους . Το μικρό  μέγεθος  της περιφερειακής  
αγοράς  αυξάνει  το κόστος  ανά μονάδα  με διάφορους  τρόπους , κυρίως  λόγω  της 
μειονεκτικής  σχέσης  μεταξύ  πάγιου  κόστους  και παραγωγής , τόσο  όσον  αφορά  τον 
εξοπλισμό  όσο και το κόστος  που είναι  απαραίτητο  για τη συμμόρφωση  με τα 
περιβαλλοντικά  πρότυπα . Επιπλέον , οι παραγωγοί  ρουμιού  στη Μαδέρα  είναι  
υποχρεωμένοι  να επεξεργάζονται  τα απορρίμματα  που προέρχονται  από τη 
μεταποίηση  του ζαχαροκάλαμου , ενώ οι παραγωγοί  των άλλων  περιοχών  έχουν  τη 
δυνατότητα  να τα ανακυκλώνουν . Τέλος , οι εν λόγω  παραγωγοί  επιβαρύνονται  επίσης  
με τα γενικά  έξοδα  που φέρουν  οι τοπικές  οικονομίες  και, συγκεκριμένα , το 
υψηλότερο  κόστος  του εργατικού  δυναμικού  και του ενεργειακού  εφοδιασμού . 
(5) Οι λεπτομερείς  υπολογισμοί  που παρέχονται  στις εκθέσεις  που προβλέπονται  στο 
άρθρο  4 της απόφασης  2009/831/ ΕΚ επιβεβαιώνουν  ότι η μείωση  κατά  75% του 
συντελεστή  ειδικού  φόρου  κατανάλωσης  δεν αντισταθμίζει  πλήρως  το ανταγωνιστικό  
μειονέκτημα  για τα αποσταγμένα  αλκοολούχα  ποτά  που παράγονται  στη Μαδέρα  και 
τις Αζόρες , λόγω  του υψηλότερου  κόστους  παραγωγής  και κόστους  διάθεσης  στην  
αγορά . Ως εκ τούτου , η μείωση  του συντελεστή  ειδικού  φόρου  κατανάλωσης  θα 
πρέπει  να εξακολουθήσει  να επιτρέπεται  στο απαιτούμενο  επίπεδο . 
(6) Από την προσεκτική  εξέταση  της κατάστασης  επιβεβαιώνεται  ότι, για να διατηρηθεί  η 
βιομηχανία  οινοπνευματωδών  στις εν λόγω  εξόχως  απόκεντρες  περιοχές , είναι  
αναγκαίο  να ικανοποιηθεί  το αίτημα  της Πορτογαλίας . 
(7) Δεδομένου  ότι το φορολογικό  πλεονέκτημα  δεν υπερβαίνει  το απολύτως  αναγκαίο  
επίπεδο  για την αντιστάθμιση  του πρόσθετου  κόστους , ότι οι όγκοι  που διακυβεύονται  
είναι  αμελητέοι  και ότι το φορολογικό  πλεονέκτημα  περιορίζεται  στην  κατανάλωση  
στις εν λόγω  περιφέρειες , το μέτρο  δεν θίγει  την ακεραιότητα  και τη συνοχή  της 
κοινοτικής  έννομης  τάξης . 
(8) Θα πρέπει  να υποβληθεί  ενδιάμεση  έκθεση , ώστε  να παρασχεθεί  η δυνατότητα  στην  
Επιτροπή  να εκτιμήσει  κατά  πόσον  εξακολουθούν  να ισχύουν  οι λόγοι  για τους 
οποίους  επετράπη  η χορήγηση  της εν λόγω  παρέκκλισης . 
(9) Η παρούσα  απόφαση  δεν θίγει  την ενδεχόμενη  εφαρμογή  των άρθρων  107 και 108 της 
ΣΛΕΕ , 
EL 9   EL ΕΞΕΔΩΣΕ  ΤΗΝ  ΠΑΡΟΥΣΑ  ΑΠΟΦΑΣΗ :  
Άρθρο  1 
Κατά  παρέκκλιση  του άρθρου  110 της Συνθήκης , επιτρέπεται  στην  Πορτογαλία  η εφαρμογή  
για το ρούμι  και τα λικέρ  που παράγονται  και καταναλώνονται  στην  αυτόνομη  περιφέρεια  της 
Μαδέρας , καθώς  και για τα λικέρ  και τα αποστάγματα  που παράγονται  και καταναλώνονται  
στην  αυτόνομη  περιφέρεια  των Αζορών  ειδικού  φόρου  κατανάλωσης  χαμηλότερου  από τον 
πλήρη  συντελεστή  για την αλκοόλη , ο οποίος  καθορίζεται  στο άρθρο  3 της οδηγίας  
92/84/ΕΟΚ  του Συμβουλίου . 
Άρθρο  2 
Η παρέκκλιση  που αναφέρεται  στο άρθρο  1 ισχύει  μόνον : 
1. στη Μαδέρα  
α) για το ρούμι , όπως  αυτό  ορίζεται  στην  κατηγορία  1 του παραρτήματος  ΙΙ του κανονισμού  
(ΕΚ) αριθ. 110/2008 του Ευρωπαϊκού  Κοινοβουλίου  και του Συμβουλίου , της 15ης 
Ιανουαρίου  2008, σχετικά  με τον ορισμό , την περιγραφή , την παρουσίαση , την επισήμανση  
και την προστασία  των γεωγραφικών  ενδείξεων  των αλκοολούχων  ποτών4 το οποίο  φέρει  τη 
γεωγραφική  ένδειξη  «Rum da Madeira» που αναφέρεται  στην  κατηγορία  1 του παραρτήματος  
ΙΙΙ του εν λόγω  κανονισμού , 
β) στα λικέρ  και «crème de», όπως  ορίζονται  στις κατηγορίες  32 και 33 του παραρτήματος  ΙΙ 
του κανονισμού  (ΕΚ) αριθ. 110/2008 που παράγονται  από φρούτα  ή φυτά  της περιοχής·  
2. στις Αζόρες  
α) για τα λικέρ  και «crème de», όπως  ορίζονται  στις κατηγορίες  32 και 33 του παραρτήματος  
ΙΙ του κανονισμού  (ΕΚ) αριθ. 110/2008 που παράγονται  από φρούτα  ή πρώτες  ύλες της 
περιοχής , 
β) για τα αποστάγματα  οίνου  και στεμφύλων  σταφυλής  που έχουν  τα χαρακτηριστικά  και τις 
ιδιότητες  που καθορίζονται  στις κατηγορίες  4 και 6 του παραρτήματος  ΙΙ του κανονισμού  
(ΕΚ) αριθ. 110/2008. 
Άρθρο  3 
Ο μειωμένος  συντελεστής  ειδικού  φόρου  κατανάλωσης  που εφαρμόζεται  στα προϊόντα  που 
αναφέρονται  στο άρθρο  1 μπορεί  να είναι  χαμηλότερος  από τον ελάχιστο  συντελεστή  ειδικού  
φόρου  κατανάλωσης  για την αλκοόλη  που καθορίζεται  στην  οδηγία  92/84/ΕΟΚ , αλλά  δεν 
μπορεί  να είναι  χαμηλότερος  κατά  ποσοστό  που υπερβαίνει  το 75% του κανονικού  εθνικού  
συντελεστή  ειδικού  φόρου  κατανάλωσης  για την αλκοόλη . 
Άρθρο  4 
Το αργότερο  στις 30 Σεπτεμβρίου  2017, η Πορτογαλία  υποβάλλει  στην  Επιτροπή  έκθεση  
βάσει  της οποίας  η Επιτροπή  θα εκτιμήσει  εάν εξακολουθούν  να ισχύουν  οι λόγοι  που 
αιτιολόγησαν  τη χορήγηση  του μειωμένου  συντελεστή . 
                                                 
4 ΕΕ L 39 της 13.2.2008, σ. 16. 
EL 10   EL Άρθρο  5 
Η παρούσα  απόφαση  εφαρμόζεται  από την 1η Ιουλίου  2014 έως τις 31 Δεκεμβρίου  2020. 
Άρθρο  6 
Η παρούσα  απόφαση  απευθύνεται  στην  Πορτογαλική  Δημοκρατία . 
Βρυξέλλες , 
 Για το Συμβούλιο  
 Ο Πρόεδρος